## Suomen Pöytätennisliitto ry Pöytäkirja

LIITTOHALLITUKSEN KOKOUS

9.11.2017 kello 17.00

Paikka: Ruskeasuo

Läsnä: Esko Heikkinen, Sonja Grefberg, Riku Anttila, Matti Kurvinen, Hannu Sihvo, Kimmo Arenius, Kimmo Pihkala, Teemu Oinas, Mika Räsänen

1. Kokouksen avaus
* Liiton puheenjohtaja avasi kokouksen 17:06
1. Kokouksen laillisuus
* Kokous todettiin päätösvaltaiseksi
1. Esityslistan hyväksyminen
* Esityslista hyväksyttiin
1. Edellisen kokouksen pöytäkirjan hyväksyminen
* Edellisen kokouksen pöytäkirja hyväksyttiin
1. Syysliittokokouksen päätökset
* Todettiin syysliittokokouksen päätökset:
* Måns Holmberg valittiin uutena henkilönä hallitukseen Jukka Niemisen tilalle, muilta osin hallituksen kokoonpano säilyi ennallaan
* Vuoden 2018 budjetti hyväksyttiin ehdotetun mukaisesti
* Vuoden 2018 toimintasuunnitelma hyväksyttiin ehdotetun mukaisesti
* Liittohallituksen ehdottama sääntömuutos hyväksyttiin ehdotetusti, Kimmo Areniuksen tekemät päivitetyt säännöt laitetaan liiton sivuille
1. Valiokunnat ja tilannekatsaus

- Käytiin läpi ensi vuoden valiokuntien henkilöt sekä nopea tilannekatsaus

- Työvaliokunta: Puheenjohtaja Esko Heikkinen, jäsenet Matti Kurvinen, Måns Holmberg ja Mika Räsänen

* Matti Kurvinen esitteli suunnitelman ensi keväällä Mesenaatti-sivustolla järjestettävään joukkorahoituskampanjaan. Sivuston kautta myydään liiton 80-vuotiskirjaa sekä liiton 80-vuotisjuhlaa. Sivuille tehdään lyhyt esittelyvideo sekä muutama erilainen paketti, joista on mahdollista lunastaa itselleen kirja ja/tai illalliskortti sekä kirja juhlaan. Sivusto avataan ensi keväänä.
* IT: Puheenjohtaja Kimmo Pihkala, jäsenet Marko Koskinen ja Ismo Suihko. Valiokuntaa täydennetään mahdollisesti myöhemmin.
* PT 75:n kisat vedettiin Jyrki Nummenmaan tekemällä PT Welholla. Ohjelmalla pystyttiin arpomaan alkulohkot ja cup-vaihe.
* Sääntövaliokunta: Puheenjohtaja Kimmo Arenius, jäsenet Esko Heikkinen, Matti Kolppanen, Asko Rasinen, Joonas Kivimäki
* Liittokokouksessa hyväksytty sääntömuutos on päivitetty sääntöihin. Mahdollisia sääntömuutostarpeita ensi kevään kokoukseen valmistellaan alkukeväästä.
* National Referee- koulutus järjestetään 12-14.1 Ruskeasuolla. Kouluttajana toimii ITTF:n kouluttaja Isabel Beumier. Jatkossa tavoitteena on, että kaikkien isompien kilpailuiden vetäjät ovat käyneet koulutuksen. NR- koulutuksen saaneiden henkilöiden seurat ovat etusijalla ensi kaudella isompia kisoja myönnettäessä.
* Asko Rasinen tarjoutuu vierailemaan paikkakunnilla pitämässä tuomarikoulutuksia, mikäli vähintään 6 henkilöä saadaan koulutukseen mukaan.
* Kilpailuvaliokunta: Puheenjohtaja Teemu Oinas, jäsenet Jori Haataja, Kimmo Pihkala, Mika Räsänen, Jouko Manni
* Keskusteltiin mahdollisesta sääntömuutosehdotuksesta 1.divisioonan joukkuemäärän pienentämiseksi. Keskustelua jatketaan sähköpostitse.
* Huippu-urheiluvaliokunta: Puheenjohtaja Sonja Grefberg, jäsenet Pasi Valasti, Mika Räsänen ja Mattias Bergkvist
* Nuorten Olympiakarsinnoissa Alex Naumi ja Annika Lundström pelasivat kohtalaisesti ja ottivat muutamia voittoja. Kisapaikkaan eivät pelit kuitenkaan tällä kertaa riittäneet.
* Ängby International- kilpailuun osallistui iso joukko suomalaisia junioreita. Aleksandra Titievskaja oli 15-vuotiaissa tytöissä toinen, Arttu Pihkala 15-vuotiaissa pojissa kolmas ja Matias Ojala miesten 1.luokassa kolmas. Lisäksi Aleksi Räsänen ja Arttu Pihkala olivat ikäluokissa kvartassa. Kisoista löytyy tarkempi raportti liiton sivuilta.
* Uusi EM-kilpailuiden pelisysteemi tulee käyttöön ensi keväällä. EM-kisoihin on ilmoittautunut mukaan 41 miesten ja 37 naisten joukkuetta. Suomi pelaa ensimmäisessä vaiheessa B-ryhmässä ja ensimmäinen kierros pelataan 27.2.
* Maaliskuussa järjestetään U21 EM-kilpailut, joihin pääsee pelaajia mukaan maailmanlistasijoituksen mukaan. Lähimpänä kisapaikkaa on tällä hetkellä suomalaisista Anna Kirichenko.
* ITTF:n uusi rankingpistelasku tulee käyttöön tammikuussa 2018
* Seuravaliokunta: Puheenjohtaja Riku Anttila, Taneli Keinonen, muut jäsenet ilmoitetaan seuraavassa kokouksessa
* Veteraanivaliokunta: Puheenjohtaja Jarmo Siekkinen, muut jäsenet ilmoitetaan seuraavassa kokouksessa
* Paravaliokunta: Parapöytätennikselle perustetaan oma valiokunta. Puheenjohtajan nimi on selvillä seuraavassa kokouksessa. Mukana valiokunnassa ovat alustavan suunnitelman mukaan Hannu Sihvo, Martti Autio, Kimmo Jokinen, Anna Pasanen ja J-P Mäkelä. Mika Räsänen on mukana valiokunnan toiminnassa tarpeen mukaan. Nimet vahvistetaan seuraavassa kokouksessa.
* Olosuhdetyöryhmä: Seuravaliokunnan alle perustetaan olosuhdetyöryhmä, joka vastaa pelipaikkojen kehittämisestä. Seuroille tehdään kysely nykyisten pelipaikkojen tilanteesta ja riittävyydestä.

1. Talousseuranta
* Liiton talous menee tällä hetkellä budjetin puitteissa. Finlandia Openilla on iso merkitys lopulliseen tulokseen.
1. Finlandia Open
* Vuoden 2017 Finlandia Openiin on ilmoittautunut pelaajia 30 maasta. Miehissä on mukana yli 120 pelaajaa, naisissa hieman alle 60. Muutamia jälki-ilmoittautumisia on vielä mahdollista ottaa, mikäli niitä tulee lähiaikoina.
1. Matti Kolppasen Resolution-ehdotus ITTF:lle
* Matti Kolppasen ehdotus tutkimuksesta, jolla selvitettäisiin verkkosyötön poistamisesta aiheutuvia vaikutuksia, on myös kansainvälisen sääntövaliokunnan käsittelyssä. Hallitus odottaa sääntövaliokunnan suhtautumista esitykseen, jonka jälkeen mietitään mahdollista asian eteenpäin viemistä.
1. Liitto 80v
* Liitolla on tarjous juhlien järjestämiseen Presidentti-hotellissa. Odotetaan muita tarjouksia, jonka jälkeen tehdään lopullinen päätös juhlapaikasta. Juhlan päivämäärä on 27.10.2018.
* Liiton historiakirja etenee aikataulussa ja ilmestyy ennen liiton 80-vuotisjuhlaa.
1. Muut asiat
* Keskusteltiin naisten Top -8 turnauksen järjestämisestä. Turnaus järjestetään miesten TOP-10 turnauksen kanssa samaan aikaan joulukuun alussa, mikäli riittävä määrä pelaajia saadaan mukaan turnaukseen.
1. Seuraavat kokoukset
* Seuraava kokous 11.1 klo 17 Ruskeasuolla.
1. Kokouksen päättäminen
* Kokous päättyi 19:26